****

**19. desember 2018, kl. 08:13**

**Kunstprosjekt i Heidal får 500.000 i støtte:– Vi er kjempeglade**





Til våren: Første kunstneroppholdet i forbindelse med kunstprosjektet «Ti år ved Heidal skule» starter til våren, Kjersti Myrehagen, idehaver og initiativtaker til prosjektet, og kunst- og hånderkslærer ved Heidal skule.

Av Solrun S. Snilsberg

Publisert:19. desember 2018, kl. 08:13 Sist oppdatert: 19. desember 2018, kl. 08:13

Kunstprosjektet «Ti år ved Heidal skule» har fått en halv million kroner i støtte fra

– Vi er kjempeglade. Det er bare å glede seg til og se hva dette blir, sier kunst- og håndverkslærer ved Heidal skule, Kjersti Myrehagen.

Hun er initiativtaker og idehaver til kunstprosjektet.

Prosjektet har også fått 300.000 kroner i støtte fra KORO (Kunst i offentlige rom).

**Følge ei skoleklasse**

Prosjektet går ut på å invitere fem kunstnere til å følge ei skoleklasse gjennom hele grunnskoleløpet, fra 1. til 10. klasse.

Det tiårige prosjektet har ei total kostnadsramme på rundt tre millioner kroner.

Et av målene med prosjektet er å gi Hedal skule, klassa som blir med i prosjektet og lærerne en unik mulighet til å få opplevelser, tanker, kunnskap, perspektiv og læring i møte medkunst og kunstnere.

Og å gi elevene erfaring med kunst som stimulerer den enkelte og fellesskapet kreativt og faglig.

Et annet mål er å gjøre kunst relevant i undervisningen og at forskning på prosjektet undervegs kan underbygge dette.

Det er også satt som mål at prosjektet vil vekke interesse og inspirere nasjonalt og internasjonalt.

**Informasjonsmøte**

Rektor ved Heidal skule, Sjur Lindby, sier at med støtten de har fått fra Sparebankstiftelsen DNB og KORO, er de godt i gang med å sette i gang prosjektet.

– Vi skal ha informasjonsmøte i januar med foreldrene til 1.klassingene som inngår i prosjektet. Elevene skal fortsatt lære alle tingene de skal, men de skal også ha en del kunst og ulike innfallsvinkler på kunst i løpet av ti år. Det blir spennende å se, hva som skjer i løpet av ti år, sier Lindby.

**Banebrytende**

Rektoren synes det blir spennende å se hva prosjektet vil lede til.

– Det er spennende, litt banebrytende. Det er ikke gjort noe tilsvarende i Norge. Det er gjort noe lignende i USA, der elever som jobber med kunst har gode resultater senere – spesielt i å utvikle språk og kreativitet. Vi gleder oss, sier Lindby.

Myrehagen sier det skal gjennomføres møte med kunstner, Gisle Harr, i januar.

– Kulturtanken skal inn med forskning. Ting må planlegges praktisk, i forhold til kunstnere, forskning, og lærere og elever. Første kunstneroppholdet starter i vår. Det er veldig spennende. Jeg gleder meg skikkelig, sier Myrehagen.